Vika 46

Samandráttur.

Línuskip. Øll ísfiskalínuskip liggja við bryggju, men vantandi fer okkurt avstað í næstum. Skipini fáa mest av toski, hýsu og so nakað av longu, brosmu og svartkalva. Øll landa í vikuni. Eitt frystilínuskip er ávegis til Eysturgrønlands og átta fiska við Føroyar.

Útróður: Streymurin verður góður alla vikuna, men veðurvánirnar eru ikki góðar, so tí er ikki vantandi at tað verður nógvur útróður. Veðri verður tó gott í vikuskiftinum, so tá verður kanska nakað av útróðri.

Djúpvatnstrolarar: Ein er á svartkalvaveiðu og kemur kanska at landa síðst í vikuni. Ein liggur við bryggju

Partrolarar: Fýra pør eru til fiskarí og koma tey flestu at landa í vikuni. Tey flestu fiska upsa, men fáa eisini nakað av hvítum fiski, serliga blálongu, longu og hýsu. Smáligt fiskarí. Trý pør liggja við bryggju, men fara vantandi avstað í næstum. Fiskaríið hevur verður heldur fragari í seinastuni,

Trolbátar: Allir liggja við bryggju og ivasamt er nær teir fara útaftur, tí veðurforsøgnin er ikki góð.

Garnaskip: Tvey garnaskip fiska svartkalva. Fiskaríð er misjavnt. Tvey fiska havtasku. Eisini har er fiskaríið misjavnt. Øll garnaskipini landa í vikuni.

Heinta veðri her

Heinta alla metingina her

 **Mett nøgd**

 Nógv Miðal Lítið

|  |  |  |  |  |
| --- | --- | --- | --- | --- |
| **Toskur** | Frá útróðrabátum og sum hjáveiða frá øðrum skipabólkum. |  |  | X |
| **Hýsa** | Frá útróðrabátum og sum hjáveiða frá øðrum skipabólkum. |  |  | X |
| **Hvítingur** | Mest sum hjáveiða |  |  | X |
| **Upsi** | Nakað av upsa frá partrolarunum |  |  | X |
| **Brosma** | Mest sum hjáveiða |  |  | X |
| **Longa** | Nakað frá trolarum og sum hjáveiða frá øðrum skipabólkum. |  |  | X |
| **Kongafiskur** | Mest sum hjáveiða. |  |  | X |
| **Steinbítur/Liri** | Mest sum hjáveiða. |  |  | X |
| **Havtaska** | Frá tveimum garnaskipum og sum hjáveiða frá ørðum skipabólkum. |  |  | X |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá tveimum garnaskipum, einum trolara og sum hjáveiða frá ørðum skipabólkum. |  | X |  |
| **Reyðsprøka** | Bert sum hjáveiða |  |  | X |
| **Tunga** | Bert sum hjáveiða |  |  | X |
| **Blálonga** | Nakað frá trolarum |  | X |  |